CELEX: 32009D0312
Language: lv
Date: 2009-04-02 00:00:00
Title: 2009/312/EK: Komisijas Lēmums ( 2009. gada 2. aprīlis ), ar ko groza Lēmumu 2000/96/EK attiecībā uz infekciju slimību specializētiem uzraudzības tīkliem (izziņots ar dokumenta numuru C(2009) 2351) (Dokuments attiecas uz EEZ)

3.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 91/27
            
         
      KOMISIJAS LĒMUMS
   
   (2009. gada 2. aprīlis),
   ar ko groza Lēmumu 2000/96/EK attiecībā uz infekciju slimību specializētiem uzraudzības tīkliem
   (izziņots ar dokumenta numuru C(2009) 2351)
   (Dokuments attiecas uz EEZ)
   (2009/312/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 24. septembra Lēmumu Nr. 2119/98/EK par epidemioloģiskās uzraudzības un infekcijas slimību kontroles tīkla izveidošanu Kopienā (1) un jo īpaši tā 3. pantu,
   tā kā:
   
               (1)
            
            
               Ar Komisijas 1999. gada 22. decembra Lēmumu 2000/96/EK par infekcijas slimībām, uz kurām pakāpeniski attiecinās Kopienas tīklu saskaņā ar Eiropas Parlamenta un Padomes Lēmumu Nr. 2119/98/EK (2), izveido to infekcijas slimību un īpašo veselības jautājumu sarakstu, uz kuriem attiecas epidemioloģiskā uzraudzība. Izveidojot šādu infekcijas slimību uzraudzības un kontroles tīklu Kopienas līmenī, galvenais mērķis bija savākt un koordinēt informāciju no dalībvalstu uzraudzības tīkliem attiecībā uz sabiedrības veselību.
            
         
               (2)
            
            
               Lēmuma 2000/96/EK pieņemšanas laikā Kopienas tīklu nevarēja attiecināt uz visām infekcijas slimībām vai īpašiem veselības jautājumiem, kas izvēlēti epidemioloģiskai uzraudzībai, tāpēc tika noteikti daži specializēti uzraudzības tīkli, kurus jau varēja ieviest.
            
         
               (3)
            
            
               Komisijas 2003. gada 17. jūlija Lēmumā 2003/542/EK, ar ko groza Lēmumu 2000/96/EK attiecībā uz specializēto uzraudzības tīklu darbību (3), cita starpā precizē infekcijas slimības un īpašos veselības jautājumus, uz kuriem tajā laikā jau attiecās specializētais uzraudzības tīkls.
            
         
               (4)
            
            
               Eiropas Parlamenta un Padomes 2004. gada 21. aprīļa Regula (EK) Nr. 851/2004, ar ko izveido Eiropas Slimību profilakses un kontroles centru (4) (ECDC), specializētus uzraudzības tīklus definē kā epidemioloģiskai uzraudzībai izraudzītus slimībām vai īpašiem veselības jautājumiem veltītus īpašus tīklus starp akreditētām dalībvalstu struktūrām un iestādēm.
            
         
               (5)
            
            
               Ar Regulas (EK) Nr. 851/2004 3. panta 2. punkta d) apakšpunktu ECDC dots uzdevums koordinēt Eiropas tīkla sadarbību ar struktūrām, kas darbojas ECDC kompetencei atbilstošajās jomās, ieskaitot tīklus, ko izveido, veicot sabiedrības veselības aizsardzības darbības, kuras atbalsta Komisija, un izmantojot specializētos uzraudzības tīklus.
            
         
               (6)
            
            
               
                  ECDC pašlaik uzrauga slimību un īpašo veselības jautājumu relatīvo nozīmi un, kad tas nepieciešams epidemioloģiskās situācijas dēļ, iesaka grozījumus infekcijas slimību sarakstā, uz ko pakāpeniski attiecina Kopienas tīklu; turklāt uz visām jaunajām slimībām, kas iekļautas ar Lēmumu 2000/96/EK, nekavējoties attiecas ECDC epidemioloģiskā uzraudzība.
            
         
               (7)
            
            
               Tā kā ECDC darbība tagad attiecas uz lielāko daļu slimību un veselības jautājumu, kas uzskaitīti Lēmuma 2000/96/EK I pielikumā, vairs nav nepieciešams pielikumā ar zvaigznīti atzīmēt tos tīklus, kas jau ir izveidoti.
            
         
               (8)
            
            
               Tādēļ attiecīgi jāgroza Lēmums 2000/96/EK.
            
         
               (9)
            
            
               Šajā lēmumā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Lēmuma Nr. 2119/98/EK 7. pantu,
            
         IR PIEŅĒMUSI ŠO LĒMUMU.
   1. pants
   Lēmumu 2000/96/EK groza šādi:
   
               1)
            
            
               Lēmuma 4. panta 2. punkta pirmo daļu svītro.
            
         
               2)
            
            
               Lēmuma I pielikumu groza saskaņā ar šā lēmuma pielikumu.
            
         2. pants
   Šis lēmums ir adresēts dalībvalstīm.
   
      Briselē, 2009. gada 2. aprīlī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 3.10.1998., 1. lpp.
   
      (2)  OV L 28, 3.2.2000., 50. lpp.
   
      (3)  OV L 185, 24.7.2003., 55. lpp.
   
      (4)  OV L 142, 30.4.2004., 1. lpp.
   
      PIELIKUMS
      Lēmuma 2000/96/EK I pielikumu aizstāj ar šādu pielikumu:
      
         
            “I PIELIKUMS
            1.   INFEKCIJAS SLIMĪBAS UN ĪPAŠI VESELĪBAS JAUTĀJUMI, UZ KO PAKĀPENISKI ATTIECINA KOPIENAS TĪKLU SASKAŅĀ AR 1. PANTU
            
            
                        1.1.
                     
                     
                        Šajā pielikumā minēto infekcijas slimību un īpašo veselības jautājumu epidemioloģiskā uzraudzība Kopienas tīklā jāveic ar standartizētu datu apkopošanu un analīzi katrai infekcijas slimībai un īpašajam veselības jautājumam noteiktā veidā, kad ir izveidoti īpaši uzraudzības tīkli.
                     
                  2.   SLIMĪBAS
            
            2.1.   Slimības, kuras var novērst ar vakcināciju
            
            Difterija
            B tipa Haemophilus influenza infekcijas
            Gripa
            Masalas
            Epidēmiskais parotīts
            Garais klepus
            Poliomielīts
            Masaliņas
            Bakas
            Stingumkrampji
            2.2.   Seksuāli transmisīvās slimības
            
            Hlamīdiju infekcijas
            Gonokoku infekcijas
            
               HIV infekcija
            Sifiliss
            2.3.   Vīrushepatīts
            
            A hepatīts
            B hepatīts
            C hepatīts
            2.4.   Pārtikas, ūdens un vides izraisītas slimības
            
            Liesassērga
            Botulisms
            Kampilobakterioze
            Kriptosporidioze
            Žirardiāze
            Enterohemorāģisko E. coli infekcija
            Leptospiroze
            Listerioze
            Salmoneloze
            Šigeloze
            Toksoplazmoze
            Trihineloze
            Jersinioze
            2.5.   Citas slimības
            
            2.5.1.   Slimības, ko pārnēsā netradicionāli pārnēsātāji
            
            Transmisīvās sūkļveida encefalopātijas, Kreicfelda–Jakoba slimības variants
            2.5.2.   Slimības, kas izplatās pa gaisu
            
            Legioneloze
            Meningokoku ierosināta slimība
            Pneimokoku infekcija
            Tuberkuloze
            Smags akūts respirators sindroms (SARS)
            2.5.3.   Zoonozes (kas nav iekļautas 2.4. punktā)
            
            Bruceloze
            Ehinokokoze
            Trakumsērga
            Q-drudzis
            Tularēmija
            Putnu gripa cilvēkiem
            Rietumnīlas vīrusa infekcija
            2.5.4.   Nopietnas ievestās slimības
            
            Holera
            Malārija
            Mēris
            Vīrusu hemorāģiskie drudži
            3.   ĪPAŠI VESELĪBAS JAUTĀJUMI
            
            
                        3.1.
                     
                     
                        Nozokomiālās infekcijas
                     
                  
                        3.2.
                     
                     
                        Antibakteriālā rezistence”